เทศบัญญัติเทศบาลตำบลกำเนิดนพคุณเทศบัญญัติเทศบาลตำบลกำเนิดนพคุณเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตเทศบาลตำบลกำเนิดนพคุณอำเภอบางสะพาน จังหวัดประจวบคีรีขันธ์พ.ศ. ๒๕๕๓[๑] อาศัยอำนาจตามความในมาตรา ๙ แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลตำบลกำเนิดนพคุณโดยความเห็นชอบของสภาเทศบาลตำบลกำเนิดนพคุณ และผู้ว่าราชการจังหวัดประจวบคีรีขันธ์จึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลกำเนิดนพคุณ เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิด หรือบางประเภทในท้องที่เขตเทศบาลตำบลกำเนิดนพคุณอำเภอบางสะพาน จังหวัดประจวบคีรีขันธ์ พ.ศ. ๒๕๕๓ข้อ ๒ เทศบัญญัตินี้ให้ใช้บังคับตั้งแต่วันที่ ๑๓ตุลาคม พ.ศ. ๒๕๕๓เป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมชุมชนบางสะพาน(ปรับปรุงครั้งที่ ๑) ที่ออกตามความในพระราชบัญญัติการผังเมือง พ.ศ. ๒๕๑๘ข้อ ๓ ในเทศบัญญัตินี้บริเวณที่ ๑ หมายความว่า พื้นที่ในพื้นที่เทศบาลตำบลกำเนิดนพคุณยกเว้นพื้นที่บริเวณโรงเรียนอนุบาลบางสะพาน โรงเรียนมัธยมนพคุณ วัดห้วยทรายขาววัดเขาโบสถ์ มูลนิธิสว่างราษฎร์ศรัทธาธรรมสถาน ที่ทำการไปรษณีย์บางสะพานที่ว่าการอำเภอบางสะพาน สถานีรถไฟบางสะพานใหญ่ ที่ทำการนายตรวจบางสะพานและบริเวณที่ ๒บริเวณที่ ๒ หมายความว่า ที่ดินบริเวณฝั่งเหนือคลองบางสะพานใหญ่ซึ่งเป็นเส้นขนานระยะ ๕๐ เมตร กับคลองบางสะพานใหญ่ ทั้งนี้ยกเว้นโรงเรียนมัธยมนพคุณ วัดห้วยทรายขาว โรงเรียนอนุบาลบางสะพาน มูลนิธิสว่างราษฎร์ศรัทธาธรรมสถานวัดเขาโบสถ์ และที่ว่าการอำเภอบางสะพานทั้งนี้ ตามแผนที่ท้ายเทศบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลว แต่ไม่หมายความรวมถึง ร้านจำหน่ายก๊าซสถานที่ใช้ก๊าซ และสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) เลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) จัดสรรที่ดินเพื่อประกอบอุตสาหกรรม(๗) โรงฆ่าสัตว์(๘) ไซโลเก็บผลิตผลทางการเกษตร(๙) กำจัดมูลฝอย(๑๐) ซื้อขายเศษวัสดุข้อ ๕ ภายในบริเวณที่ ๒เจ้าของหรือผู้ครองครอบที่ดินโดยชอบด้วยกฎหมายให้ก่อสร้างอาคารเพื่อนันทนาการหรือเกี่ยวข้องกับนันทนาการการรักษาคุณภาพสิ่งแวดล้อม การอยู่อาศัยการเกษตรกรรมหรือที่เกี่ยวข้องกับการเกษตรกรรมการสาธารณูปโภคและสาธารณูปการหรือสาธารณประโยชน์เท่านั้นห้ามมิให้บุคคลใดก่อสร้างอาคาร ดังต่อไปนี้(๑) จัดสรรที่ดินเพื่อการอยู่อาศัย(๒) เลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๓) การอยู่อาศัยประเภทอาคารขนาดใหญ่(๔) การอยู่อาศัยประเภทห้องแถว บ้านแถว หรือตึกแถว(๕) การอยู่อาศัยประเภทห้องชุด อาคารชุด หรือหอพักการก่อสร้างอาคารริมฝั่งแม่น้ำ ลำคลอง หรือแหล่งน้ำสาธารณะต้องมีที่ว่างตามแนวขนานริมฝั่งตามธรรมชาติของแม่น้ำ ลำคลองหรือแหล่งน้ำสาธารณะไม่น้อยกว่า ๖ เมตรเว้นแต่เป็นการก่อสร้างเพื่อการคมนาคมทางน้ำ หรือสาธารณูปโภค และระยะที่เกิน ๖เมตร ถึง ๑๕ เมตร ห้ามก่อสร้างอาคารสูงเกิน ๘ เมตรข้อ ๖ ภายในบริเวณพื้นที่ที่กำหนดตามข้อ๔ และข้อ ๕ ห้ามมิให้บุคคลใด ดัดแปลงใช้หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ และข้อ ๕ข้อ ๗ อาคารที่มีอยู่แล้วในพื้นที่ที่กำหนดตามข้อ๔ และข้อ ๕ ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ และข้อ ๕ข้อ ๘ อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๙ ให้นายกเทศมนตรีตำบลกำเนิดนพคุณรักษาการตามเทศบัญญัตินี้ประกาศณ วันที่ ๒๑ กันยายน พ.ศ. ๒๕๕๓ชูศักดิ์เอี้ยวสกุลรัตน์นายกเทศมนตรีตำบลกำเนิดนพคุณ[เอกสารแนบท้าย]๑. แผนที่ท้ายเทศบัญญัติเทศบาลตำบลกำเนิดนพคุณ เรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่เขตเทศบาลตำบลกำเนิดนพคุณ อำเภอบางสะพานจังหวัดประจวบคีรีขันธ์ พ.ศ. ๒๕๕๓(ดูข้อมูลจากภาพกฎหมาย)ปริยานุช/ผู้จัดทำ๒๓ กุมภาพันธ์๒๕๕๔ณัฐวดี/ตรวจ๒๓ กุมภาพันธ์๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๙ ง/หน้า ๕๔/๑๕ กุมภาพันธ์ ๒๕๕๔